

**บันทึกข้อความ**

**ส่วนราชการ** สน.บถ. (กง.บศ.) **โทร.**  ๐ ๒๒๔๑ ๙๐๐๐ ต่อ 4226

**ที่** มท 0809.4/ **วันที่**  เมษายน 2564

**เรื่อง**  แจ้งเลื่อนการอบรมโครงการสัมมนาเชิงปฏิบัติการ เรื่อง การประเมินผลงานข้าราชการหรือพนักงานครู

 และบุคลากรทางการศึกษาสังกัดองค์กรปกครองส่วนท้องถิ่น เพื่อให้มีหรือเลื่อนวิทยฐานะสูงขึ้น

 ประจำปีงบประมาณ พ.ศ. 2564 รุ่นที่ 3 – 4

เรียน อสถ.

 **1. เรื่องเดิม**

ตามที่ อสถ. ได้อนุมัติให้ สน.บถ. (กง.บศ.) ดำเนินการโครงการสัมมนาเชิงปฏิบัติการ เรื่อง การประเมินผลงานข้าราชการหรือพนักงานครูและบุคลากรทางการศึกษาสังกัดองค์กรปกครอง ส่วนท้องถิ่น เพื่อให้มีหรือเลื่อนวิทยฐานะสูงขึ้นประจำปีงบประมาณ พ.ศ. 2564 จำนวน 15 รุ่น ระหว่างเดือนมกราคม – กันยายน 2564 (เอกสาร 1)

 **2. ข้อเท็จจริง**

2.1 กำหนดการตามโครงการสัมมนาเชิงปฏิบัติการฯ ในห้วงเดือนเมษายน – พฤษภาคม 2564 จำนวน 2 รุ่น ดังนี้ (เอกสาร 2)

รุ่นที่ 3 ระหว่างวันที่ 1 – 4 พฤษภาคม 2564

รุ่นที่ 4 ระหว่างวันที่ 17 – 20 เมษายน 2564

 2.2 เนื่องจากสถานการณ์การแพร่ระบาดของโรคติดเชื้อไวรัสโคโรนา 2019 (Covid-19) ในประเทศไทยกลับมาทวีความรุนแรงเพิ่มมากขึ้น และมีแนวโน้มที่จะแพร่ระบาดอย่างต่อเนื่อง

**3. ข้อพิจารณา/ข้อเสนอ**

สน.บถ. (กง.บศ.) พิจารณาแล้วเพื่อเป็นการลดความเสี่ยงต่อการแพร่ระบาดของโรคติดเชื้อไวรัสโคโรนา 2019 (Covid-19) และทันต่อสถานการณ์ที่อาจเกิดขึ้นในอนาคต จึงเห็นควรดำเนินการดังนี้

3.1 ขออนุมัติแจ้งเลื่อนการจัดโครงการสัมมนาเชิงปฏิบัติการฯ ในห้วงเดือนเมษายน – พฤษภาคม 2564 จำนวน 2 รุ่น คือ รุ่นที่ 3 ระหว่างวันที่ 1 – 4 พฤษภาคม 2564 และรุ่นที่ 4 ระหว่างวันที่ 17 – 20 เมษายน 2564 ออกไปจนกว่าสถานการณ์จะคลี่คลาย หรือจนกว่าจะมีการ ประกาศเปลี่ยนแปลง

3.2 ขออนุมัติให้ผู้อำนวยการสำนักพัฒนาระบบบริหารงานบุคคลส่วนท้องถิ่น ในฐานะผู้อำนวยการโครงการฯ มีอำนาจในการปรับเปลี่ยนวันดำเนินการฝึกอบรมของแต่ละรุ่น โดยไม่ต้องขออนุมัติใหม่หรืออนุมัติให้เลื่อนการอบรมในบางรุ่นไปรวมกับรุ่นอื่น ในกรณีที่มีเหตุจำเป็นโดยไม่ต้องขออนุมัติใหม่ สำหรับการเบิกค่าใช้จ่ายในการดำเนินการโครงการในแต่ละรุ่นให้สามารถถัวเฉลี่ยได้ทุกรายการ

จึงเรียนมาเพื่อโปรดพิจารณาอนุมัติ และลงนามในหนังสือถึงผู้ว่าราชการจังหวัด ทุกจังหวัด ที่เสนอมาพร้อมนี้

 (นายเทพสุริยา สะอาด)

 ผอ.กง.บศ. รกท.

 ผอ.สน.บถ.

หน.ฝ.มบ./น้ำทิพย์........................................

พิมพ์./แสงดาว..............................................



# ที่ มท 0809.4/ว กรมส่งเสริมการปกครองท้องถิ่น

#  ถนนนครราชสีมา เขตดุสิต กทม. 10300

#  เมษายน 2564

เรื่อง เลื่อนการอบรมโครงการสัมมนาเชิงปฏิบัติการ เรื่อง การประเมินผลงานข้าราชการหรือพนักงานครู

 และบุคลากรทางการศึกษาสังกัดองค์กรปกครองส่วนท้องถิ่น เพื่อให้มีหรือเลื่อนวิทยฐานะสูงขึ้น

 ประจำปีงบประมาณ พ.ศ. 2564 รุ่นที่ 3 - 4

เรียน ผู้ว่าราชการจังหวัด ทุกจังหวัด

อ้างถึง หนังสือกรมส่งเสริมการปกครองท้องถิ่น ที่ มท 0809.4/ว 3280 ลงวันที่ 22 ตุลาคม 2563

สิ่งที่ส่งมาด้วย 1. บัญชีรายชื่อผู้เข้ารับการสัมมนา รุ่นที่ 3 ระหว่างวันที่ 1 - 4 พฤษภาคม 2564 จำนวน 1 ชุด

 2. บัญชีรายชื่อผู้เข้ารับการสัมมนา รุ่นที่ 4 ระหว่างวันที่ 17 – 20 เมษายน 2564 จำนวน 1 ชุด

ตามที่กรมส่งเสริมการปกครองท้องถิ่น ได้แจ้งการดำเนินการโครงการสัมมนาเชิงปฏิบัติการ เรื่อง การประเมินผลงานข้าราชการหรือพนักงานครูและบุคลากรทางการศึกษาสังกัดองค์กรปกครอง ส่วนท้องถิ่น เพื่อให้มีหรือเลื่อนวิทยฐานะสูงขึ้นประจำปีงบประมาณ พ.ศ. 2564 จำนวน 15 รุ่น ระหว่างเดือนมกราคม – กันยายน 2564 รายละเอียดทราบแล้ว นั้น

 กรมส่งเสริมการปกครองท้องถิ่นพิจารณาแล้ว เนื่องจากสถานการณ์การแพร่ระบาด ของโรคติดเชื้อไวรัสโคโรนา 2019 (Covid-19) ในประเทศไทยทวีความรุนแรงเพิ่มมากขึ้น และมีแนวโน้ม ที่จะแพร่ระบาดอย่างต่อเนื่อง เพื่อลดความเสี่ยงในการแพร่ระบาดของเชื้อไวรัสโคโรนา 2019 (Covid-19) ได้เลื่อนการจัดโครงการสัมมนาเชิงปฏิบัติการ เรื่อง การประเมินผลงานข้าราชการหรือพนักงานครูและบุคลากรทางการศึกษาสังกัดองค์กรปกครองส่วนท้องถิ่น เพื่อให้มีหรือเลื่อนวิทยฐานะสูงขึ้น ประจำปีงบประมาณ พ.ศ. 2564 ในห้วงเดือนเมษายน – พฤษภาคม 2564 จำนวน 2 รุ่น คือ รุ่นที่ 3 ระหว่างวันที่ 1 – 4 พฤษภาคม 2564 และรุ่นที่ 4 ระหว่างวันที่ 17 – 20 เมษายน 2564 ออกไปจนกว่าสถานการณ์จะคลี่คลาย หรือจนกว่า จะมีการประกาศเปลี่ยนแปลง

จึงเรียนมาเพื่อโปรดทราบ และกรุณาแจ้งองค์กรปกครองส่วนท้องถิ่นและบุคลากร ที่เข้ารับการสัมมนาเชิงปฏิบัติการฯ ดังกล่าวทราบด้วย

 ขอแสดงความนับถือ

 (นายประยูร รัตนเสนีย์)

 อธิบดีกรมส่งเสริมการปกครองท้องถิ่น

รอง.อสถ.........................................................

ผอ.สน.บถ.ชนินทร์.........................................

ผอ.กง.บศ./เทพสุริยา....................................

หน.ฝ.มบ./น้ำทิพย์........................................

พิมพ์./แสงดาว..............................................

สำนักพัฒนาระบบบริหารงานบุคคลส่วนท้องถิ่น

กลุ่มงานบริหารงานบุคคลทางการศึกษาท้องถิ่น

โทร. ๐-๒๒๔๑-๙๐๐๐ ต่อ 4226,4229